**ELŐTERJESZTÉS**

**Hévíz Város Önkormányzat Képviselő-testület**

**2026. február 26-ai rendes nyilvános ülésre**

**Tárgy:** Döntés a Hévíz, Vörösmarty utca (Sugár utca – Széchenyi utca közötti szakasz) burkolatának megerősítésére vonatkozó beruházás saját felelősségre történő megkezdéséről.

**Az előterjesztő:** Naszádos Péter polgármester

**Készítette:** Kránitz Patrícia pályázati ügyintéző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat a 2026. február 12-ei ülésén hozott döntése alapján a pályázati rendszerben 2026. február 16. napjáig benyújtotta a Magyar Falu Program „Települési közlekedési és vízelvezetési infrastruktúra fejlesztése” című, MFP-TKVI/2026 kódszámú pályázati felhívására vonatkozó támogatási kérelmet.

Költségek bemutatása:

Vörösmarty utca, Sugár – Széchenyi szakasz burkolatmegerősítése:

Kivitelezés bekerülése (tervezői költségbecslés alapján, bruttó): 52.040.917,- Ft

A pályázati útmutató 3.4. pontja értelmében lehetőség van a projekt saját felelősségre történő megkezdésére a pályázati kiírás közzétételének napjától kezdődően, melynek megfelelően a beruházás megvalósítása a támogatási döntést megelőzően is megkezdhető. Az útmutató rögzíti továbbá, hogy a projekt megkezdése a pályázat elbírálására nincs hatással, és nem jelent előnyt a támogatás odaítélése során, valamint nem garantálja az igényelt támogatás elnyerését.

Tekintettel arra, hogy a beruházás az önkormányzat 2026. évi költségvetésében szerepel, valamint az érintett Vörösmarty utca Sugár utca – Széchenyi utca közötti szakaszának műszaki állapota, továbbá közlekedésbiztonsági szempontok különösen megalapozottá és indokolttá teszik kivitelezés mielőbbi megkezdését, javasolt a beruházás saját felelősségre történő megkezdése a pályázati eljárással párhuzamosan.

Tisztelt Képviselő-testület!

Kérem az előterjesztést megvitatni és a határozati javaslatot elfogadni szíveskedjék. A határozathozatal egyszerű szótöbbséget igényel.

**2.**

**Határozati Javaslat**

1. Hévíz Város Önkormányzat Képviselő-testülete a Hévíz, Vörösmarty utca (Sugár utca – Széchenyi utca közötti szakasz) burkolatmegerősítési beruházás megvalósítását, a Magyar Falu Program MFP-TKVI/2026 pályázati felhívására benyújtott támogatási kérelem elbírálásától függetlenül, a pályázati útmutató 3.4. pontjában foglaltak alapján saját felelősségére megkezdi.
2. A Képviselő-testület megállapítja, hogy a beruházás megvalósításához szükséges pénzügyi fedezet Hévíz Város Önkormányzat 2026. évi költségvetésében rendelkezésre áll.
3. A Képviselő-testület tudomásul veszi, hogy a projekt megkezdése nem befolyásolja a pályázat értékelését és nem garantálja a támogatás elnyerését.
4. A Képviselő-testület felhatalmazza a polgármestert a projekt kivitelezésének előkészítésére, a kapcsolódó beszerzési eljárások lefolytatására és a legkedvezőbb ajánlatot adó kivitelezővel a szerződés megkötésére.

Felelős: Naszádos Péter polgármester

Határidő: azonnal és 2026. szeptember 30.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kránitz Patrícia | pályázati ügyintéző |  |  |
| Zerényi Attila | beruházási ügyintéző |  |  |
| Olt István | városfejlesztési osztályvezető |  |  |
| Szintén László | közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |